Brøstadbotn Idrettslag
Store norske leksikon,Sport og spill,Ballsport,Volleyball
Brøstadbotn Idrettslag (BIL) er et fleridrettslag fra Dyrøy kommue i Troms og Finnmark fylke, stiftet 9. april 1936. Idrettslaget er særlig kjent for volleyball, hvor herrelaget har vunnet tre norgesmesterskap (1991, 1993, 2001).
Andre undergrupper i idrettslaget er fotball, ski og allidrett. Volleyball Herrelaget i volleyball rykket første gang opp til toppserien i 1986–1987, og laget fulgte opp framgangen med å ta bronse i serien og sølv i cupen. Brøstadbotn vant første gang norgesmesterskapet ved å slå Randaberg i cupfinalen i 1991. Senere tok de den andre kongepokalen etter seier over KFUM Oslo i finalen i 1993. Den tredje og foreløpig siste triumfen kom i 2001, da Brøstadbotn slo Kristiansund i den avgjørende cupfinalen.I 2005 ble eliteserielisensen overført til BK Tromsø, og Brøstadbotn har i senere tid ikke hatt lag i norgeseliten i volleyball. Les mer i Store norske leksikon volleyball norgesmestere i volleyball Eksterne lenker Brøstadbotn Idrettslag